Skuodo tiltas per Luobą

Skuodo tiltas per Luobą, anksčiau vadintas Ilguoju tiltu – tiltas Skuode, J. Basanavičiaus gatvėje, kelio  maršrute, vedančiame į Latvijos pasienį. Nutiestas per Luobą, Bartuvos intaką. Patenka į Bartuvos ichtiologino draustinio teritoriją.

 Istorija 

Išlikę istorinių žinių, kad nuo caro laikų tiltas per Luobą (dabartinėje Basanavičiaus gatvėje) buvo silpnas, nuolat kentėjo nuo potvynių. XIX – XX a. sandūroje tiltu jau keliolika metų buvo pavojinga važiuoti. 1906 m. gegužės mėn. viršaitis Šiudeikis ir seniūnas Malakauskis perėję per valsčius, jam remontuoti surinko pinigų. Iššvaisčius rinkliavą, nebebuvo už ką taisyti tilto. Kai per varganą tiltą važiuojant užsimušė net 4 arkliai, valdžia galutinai uždraudė juo naudotis. Keliaujantiems teko ieškotis brastų ir kitų kelių. 1907 m. sodiečiai, matyt, netekę kantrybės, po šienapjūtės patys ėmėsi darbo statyti naują tiltą per Luobą. Prasidėję rudens lietūs ir patvinusi upė darbus nutraukė. Atsirado gudruolių, kurie nuo laikino tilto iš žmonių bandė rinkti pinigus už pravažiavimą. Spaudos bendradarbis Antanas Šilgalis stebėjosi viršaičio neveiklumu. Galiausiai žinia pasiekė gubernatorių, plėšikai buvo suimti ir patraukti į teismą.1906-1907: Tilto per Luobą statyba, General-gubernatorius ir didžioji politika skuodokrastas.wordpress.com

Tarpukaryje tiltas vadintas Ilguoju (stovėjo Basanavičiaus arba žmonių vadinamoje Ilgojoje gatvėje).Stasys Algimantas Būdas. Ką atmintis išsaugojo. Vėl gimtajame Skuode Klaipėda, 2003, p. 43Skuodo atspindžiai atsiminimų šukėse. 1941-ieji: LAIKINOJI LIGONINĖ. Dvidešimt ketvirtas pasakojimas skuodokrastas.wordpress.com Jis nukentėjo per 1926 m. ir kitus didesnius Luobos potvynius, tapo pavojingas pravažiavimui. 1933 m. pastatytas naujas ilgasis medinis tiltas, kainavęs 21 300 litų.Skuodo tiltai ir vandens stichijos skuodokrastas.wordpress.com

 Gelžbetoninis tiltas 

1959 m. per Luobą pastatytas gelžbetoninis, keturių tarpatramių, karpytos sistemos tiltas. Upės plotis ties tiltu 13 m. Visi tarpatramiai buvo perdengti monolitinėmis, briaunotomis, 11,36 m ilgio sijomis su skersinėmis diafragmomis. Ant sijų sumontuotos perdangos plokštės. Bendras perdangos ilgis - 45,6 m. Skersiniame tilto pjūvyje išdėstytos šešios sijos. Krantinės tilto atramos - gelžbetoninės, monolitinės, su atramine sienute. Tarpinės atramos sudarytos iš apvalaus skerspjūvio kolonų, viršuje po tris sujungtų rygeliu. Turėklai iš gelžbetoninių surenkamųjų elementų.Henrikas Kebeikis. TILTAS PER LUOBĄ KELIO SKUODAS-PLUNGĖ 1,2 KM lietuvai.lt  p. 209, 210

2005 m. tiltas rekonstruotas.Apribojimai dėl darbų keliuose 2005-08-26. 169 **Skuodas-Plungė sekunde.ltSkuodo tiltas per Luobą Google Street View 2021-05 

 Šaltiniai 

 Nuorodos 

 Skuodas. Naujai rekonstruotas tiltas per Luobą miestai.net 2007-02-04.
 Apsemtas ilgasis tiltas per Luobą Skuode limis.lt, 1926.

Kategorija:Lietuvos sijiniai tiltai
Kategorija:Skuodo rajono tiltai
Kategorija:Skuodas
Kategorija:Tiltai per Luobą